Izḍem Muḥamed Laḥwayej Buhlel Yef medden s ukamyun di Nice, deg uzniq amuqran ittwasnen deg umaḍal d tirni: La promenade des Anglais. Idda Yef medden azal n sin ikilumitren, irkeḍ iten. InYa 84 d amdan gar asen 10 d arrac imecṭaḥ. 16 mazal iten ndaren di sviṭarat. Akamyun ines i t-iḥevsen d wid ittusennan sdat-es am teẓwit. Idda fell asen almi ulamek ara imimeḍ, amek ara ikemmel.
Netta nYan-t ipulisen u ufan Yur-es macci d kra n imrigen. Iḥezzem-d uterras agi ar imenYi Yef yisem n usYan ines amcum d yir uwanek asenselman ISIS. Yerna atan zuxen-d s imenYi agi iḍelli at icumar n Lâiraq d Surya. Nutni Yur-sen d ayen izaden akya. Yur sen imenYi n medden ur asen ngi acemmek d anjar n uvrid ar ljennet. A Yemma yemma! Win turez nnya, mel-as neY qim!
Tiyita yagi ihi di temdint n Nice d tis 3 i deg Ylin, mzazalen idamen s waṭas di 20 n waguren agi ineggura. Ttewten medden ula deg ul, ttwaḥazen s ufella, ar daxel. Maca nnumen Iṛumyen tagnitt agi. Tura atenin deg urfan, di ttar. Kra n wussam agi id-iteddun ad muqlen deg Inselmen d wAâraven s nqqar n tiṭ. DYa taYmist ad vdu awal Yef tegmatt gar medden, d akken Inselmen macci yiwen nsen. Ad d-siwel ar talwit d trusi n yiman. Isartanen kif kif, ad refden awal am win n teYmist d win iteqden tasa i medden. Am awalen ittawi waḍu: ur nettanef i yiwen ad iwwet tamurt nneY, ad nḥud Yef uYref nneY u ad nar akk-in lada Yef medden. Maca kra din d awal kan.
Ar tagara, tugdi attan tuY deg ulawen. AYucu issa akken iwulem gar medden, xarttum gar Inselmen d wiyaḍ. Lfusi ittwaYzen zik gar asen tennerna assa ugar. Ulamek ak tudart yid-sen Isenselmen agi ugejdur imi a k-nYen svaḥ u ad ak d-aezzin tameddit.
kab_Latn kab_Latn kab_Latn kab_Latn